Mentre Venus treiguie a Enèes dera liça, eth hilh de Capanèu non desbrembèc es ordes que li balhèc Diomedes, valent en combat: Tenguec aquiu, luenh dera batalha, es sòns fòrts shivaus, en tot estacar es brides ena parabanda, e apoderant-se des shivaus, de beròis crins, d’Enèes, les hec passar des teucri entàs aquèus de beròies armadures e les autregèc a Deipile, eth companh que mès estimaue per çò dera sua prudéncia, pr’amor de qué se les hesse a vier enes naus.